Trinaesta priča
Publisher: Algoritam
Published: 2010
Place of publication: Zagreb, Croatia
Language: hrv
Translated from: eng
Translation of: The Thirteenth Tale
Format: Paperback
Number of pages: 370
ISBN-13: 9789533161334
Copyright date: 2006
Description: Vida Winter najuspješnija je spisateljica današnjice, ikona i enigma u isto vrijeme. Njezini romani prodaju se u milijunskim nakladama, no glad medija za pojedinostima iz njezina privatnog života autorica gasi tako da novinarima nudi desetke fantastičnih priča o sebi -- od kojih nijedna, naravno, nije istinita.

Suvremeno istraživačko novinarstvo pokleklo je pred izazovom -- svi znaju da je Vida Winter izmišljeno ime, ali tko se krije iza njega, otkud dolazi ta tajanstvena žena nevjerojatne mašte, gdje su joj korijeni i odakle potječe -- sve je to obavijeno maglom.

Margaret Lea je samo djevojka koja radi u antikvarijatu svog oca, a povremeno, zaintrigirana nečijom sudbinom, napiše kratak biografski esej. Neki od njih objavljeni su u opskurnim publikacijama, jedan je čak izašao kao samostalna knjiga -- i to je sva slava koju je Margaret ikad spoznala. A onda će pronaći pismo. Rukom pisan zahtjev Vide Winter, koja je napokon odlučila ispričati svoju brižljivo skrivanu životnu priču, i to upravo njoj. Ali Margaret ne samo da osobno ne poznaje autoricu, već nikada nije pročitala nijedan od njezinih romana. Da li da prihvati ovaj neobični zahtjev? U traženju odgovora na to pitanje, Margaret će posegnuti za rijetkim primjerkom knjige Vide Winter iz antikvarijata njezina oca, iz tiska povučenom zbirkom pripovjedaka Trinaest priča mijena i zdvajanja. Uskoro će se naći jednako obuzeta riječima kao i zbunjena otkrićem da knjiga, umjesto najavljenih trinaest, sadrži samo dvanaest priča. Gdje je trinaesta priča?

(source: back-cover)